GIMNAZIJA KRANJ PROJEKT OUTJ 2013/15

**LETNI NAČRT DELA ŠOLSKEGA RAZVOJNEGA PROJEKTA OUTJ-3**

Gimnazija Kranj ima status pridružene matične šole v projektu Obogateno učenje tujih jezikov, OUTJ-3 2013-2015.  Vključenost v projekt nam omogoča, da na šoli deluje tuji učitelj za angleški jezik. Projekt je raziskovalno naravnan s ciljem umestiti tujega učitelja v šolski izvedbeni kurikul, načrtovati, evidentirati njegovo delo in meriti dodano vrednost, ki jo prispeva.

Delo tujega učitelja pri pouku je izrazito timsko, zato je potrebno stalno usklajevanje učnih ur z drugimi učitelji. Določili smo šolski projektni tim, ki ga sestavljajo: ravnatelj, vodja in koordinator projekta, tuji učitelj in dva člana. Projektni tim mora zagotoviti tedensko obremenitev ur pouka za tujega učitelja za pouk angleščine kot tudi za med predmetne povezave z drugimi predmeti med šolskim letom : ZGO, MAT, KEM, PSI, GEO, BIO.

**PROJEKTNI TIM:** ravnatelj: mag. Franc Rozman; Vodja projekta in koordinator: Tatjana Shrestha; tuji učitelj Will Tomford, člani Bernarda Kovač, Katarina Škuca, Mojca Dubravica-Povšin

**CILJI POUKA**

Cilji pouka prepletajo cilje predmeta angleščina za gimnazije (učni načrt), cilje projekta OUTJ, cilje drugih predmetov iz medpredmetnih povezav ter cilje za razvijanje kompetenc 21. stoletja.

Cilji pouka angleščine /tuji jeziki v gimnazijah:

* razvijanje zmožnosti komunikacije
* razvijanje jezikovnih zmožnosti in vseživljenskih kompetenc
* spoznavanje jezika, jezikovnih zakonistosti in posebnosti
* spoznavanje splošnih družbenih pojavov
* spoznavanje narave tujega jezika in materinega jezika ter medsebojne primerjave
* razvijanje medkulturne kompetence
* navajanje na strategije učenja tujega jezika
* na dijake osredinjen pouk

Cilji projekta OUTJ:

* umestitev tujega učitelja v šolski izvedbeni kurikul ter ugotavljanje dodane vrednosti, ki jo tuji učitelj doprinese v poučevanje
* razvijanje integrativnega kurikula
* razvijanje medpredmetnih povezav
* razvijanje timskega in sodelovalnega poučevanja
* na vsebino osredinjeno poučevanje jezika
* razvijanje strokovne pismenosti
* razvijanje medkulturne sporazumevalne zmožnosti
* ugotavljanje dodane vrednosti TU
* profesionalni razvoj učiteljev
* razvijanje plurilingvalne in plurikulturne zmožnosti

Razvijanje kompetenc 21. stoletja:

* ustvarjalnost, iniciativnost
* kritično mišljenje
* reševanje problemov
* informacijska, medijska pismenost
* sodelovalne veščine
* samostojno izgrajevanje znanja
* izvajanje avtentičnih nalog

VLOGA TUJEGA UČITELJA V UČNEM PROCESU

* Tuji učitelj je vključen v vse faze pouka: načrtovanje, izvajanje, ocenjevanje, vrednotenje dosežkov in doseganje učnih ciljev, v evalvacijo pouka ter dajanje povratnih informacij.
* Sooblikuje in gradi učno snov in učno gradivo, program za medpredmetne povezave, kriterije za vrednotenje znanja in orodja za evalvacijo pouka in dosežkov znanja.
* Pomaga pri uvajanju sodobnih učnih pristopov: projektno delo, avtentične naloge, uporaba IKTja, problemsko učenje, razvijanje vseživljenjskih kompetenc
* Izvaja timsko, sodelovalno in samostojno poučevanje,
* izvaja poučevanje z medpredmetnimi povezavami.
* Izvaja poučevanje strokovne pismenosti
* Sodeluje pri individualizaciji in nivojski delitvi pouka.
* Nenadomestljiv je v smislu naravnega govorca ter poznavalca kulture ciljnega jezika, pa tudi medkulturnih razlik, kar ustvarja naravno okolje učenja tujega jezika in posredno večjo avtentičnost pouka.
* Pomembno vlogo ima pri razvijanju sporazumevalne zmožnosti, saj lahko ponudi pristno, avtentično komunikacijo z dijaki.
* Vključen je v obšolske dejavnosti, izbirne obvezne vsebine: šolski tabori, šolske ekskurzije, športni dnevi, kulturne prireditve, projekti mednarodne izmenjave dijakov; organizira literarno-filmski krožek, izvaja delavnice na odprtih dnevih šole, priprave na tekmovanja ter nudi konzultacije dijakom.

OBLIKE POUČEVANJA - TUJI UČITELJ IN DOMAČI UČITELJ

* interaktivno timsko poučevanje – sočasno – vzporedno, zaporedno, dpolnjevalno poučevanje
* timsko poučevanje – dijaki so ločeni v dve skupini, vsak učitelj poučuje v svoji skupini
* poučevanje majhne skupine dijakov
* poučevanje enega dijaka
* gostujoče poučevanje za medpredmetne in kroskurikularne povezave
* samostojno poučevanje
* sodelovalno poučevanje z učitelji

POUDARKI POUČEVANJA TUJEGA UČITELJA IN SLOVENSKEGA UČITELJA

Učenje tujega jezika poteka na dveh nivojih. Prvi nivo pomeni učenje o jeziku (spoznavanje jezika, posebnosti, zakonitosti), drugi nivo pa pomeni rabo jezika v smiselnih življenjskih situacijah. Vključevanje tujega učitelja v pouk je smiselno predvsem za slednje pri čemer razvijamo sporazumevanje.

Tuji in domači učitelj skupaj načrtujeta in izvajata dejavnosti za razvijanje komunikacije:

* Obravnava besedil: vsi dijaki v razredu ali dve ločeni skupini; TU in SU vodita obravnavo za povzetke besedi, obnove, kritično razmišljanje in presojo sporočil; interpretacije književnih besedil ***(interaktivno timsko poučevanje ali timsko v dveh ločenih skupinah)***
* Podajata natančna navodila za izvajanje dejavnosti ***(interaktivno timsko poučevanje)***
* Delo v skupinah: TU in SU dajeta navodila, spremljata, usmerjata pogovore dijakov v skupinah (***istočasno v učilnici)***
* Samostojno izgrajevanja znanja dijakov: usmerjata delo z viri, predstavitve, seminarske naloge, projektno delo: TU in DU podajata smernice, navodila, ocenjujeta govorne nastope **(*interaktivno timsko poučevanje****)*
* Strukturirane debate: TU daje navodila in usmerja debato; TU in SU ocenjujeta nastope (***samostojno in ITP)***
* Okrogle mize: TU in SU usmerjata pogovore (interakcija med dijaki in obema učiteljema)
* Retorika: prepričljiv govor: TU in SU poučujeta, usmerjata priprave in ocenjujeta nastope ***(ITP)***
* Simulacije, igre vlog: TU in SU podajata navodila, usmerjata priprave, ocenjujeta nastope in izvedeta evalvacijo ***(ITP)***
* Tiskovna konferenca: TU in SU podajata navodila, usmerjata priprave in ocenjujeta nastope ***(ITP)***
* Usmerjata dijake, da oni poučujejo razred: ***(ITP)***
* Vodita in usmerjata projektno delo z nalogami za reševanje problemov, ustvarjanje programov: ***(ITP)***
* Organizirata in izvajata medpredmetne povezave za obravnavo skupnih tem: TU in domači učitelji načrtujejo medpredmetno povezavo, določijo povezovalni element ***(samostojno in ITP)***
* Organizirata gostujoče poučevanje – učenje jezika stroke: TU,SU in učitelji nejezikovnih predmetov (***samostojno in ITP)***
* Načrtujeta kroskurikularne povezave in obsežno razvijanje strokovne pismenosti so v fazi načrtovanja

PRIČAKOVANA DODANA VREDNOST TUJEGA UČITELJA PRI POUKU

* Nudi avtentičnost učne komunikacije, gradiv, virov in metod.
* Razvija medkulturne zmožnosti. Pozna različne kulture (ameriška, anglo-saška, nemška, slovenska in druge), zato posreduje znanja kulture ciljnega jezika in medkulturne razlike.
* Posreduje svojo strokovnost in znanja iz njegovih interesnih področij: književnost, sodobni mediji, medijska pismenost, kritično razmišljanje, bralna pismenost.
* Učenje usmerja na aktualne probleme sodobne družbe, snov črpa iz aktualnih virov.
* Vnaša več priložnosti za razvijanje strokovne pismenosti.
* Uvaja nove dejavnosti ali dopolnjuje ustaljene.
* Vnaša več dejavnosti za komunikacijo / rabo jezika.
* Vnaša več dejavnosti za avtentične naloge /relevantne za resnično življenje.
* Vnaša več priložnosti za timsko poučevanje in medpredmetne pvezave.
* Omogoča večjo individualizacijo in diferenciacijo pouka.

PRIČAKOVANA DODANA VREDNOST SOPOUČEVANJA TU IN SU

NA RAVNI POUKA: Pouk je bogatejši in bolj kakovosten, če ga izvajata dva učitelja. Dijaki več, bolj poglobljeno in bolj intenzivno

* so izpostavljeni pristni komunikaciji v ciljnem jeziku
* razvijajo kompetence
* razvijajo sporazumevalne zmožnosti
* samostojno izgrajujejo znanje
* razvijajo medkulturne zmožnosti, medkulturno ozaveščenost, toleranco, vrednote
* spoznajo nove koncepte in na družbene probleme gledajo z več perspektiv
* razvijajo kritično pismenost
* razvijajo medijsko pismenost
* rešujejo več problemsko zastavljenih nalog
* povezujejo in osmišljajo znanje med predmeti in gradijo bolj kompleksno znanje

NA RAVNI ŠOLE

* učitelji več sodelujejo med seboj in povezujejo učno snov, učne pristope v jedrnih, dodatnih timih in z gostujočim poučevanjem
* pospešujejo medpredmetno in kroskurikularno povezovanje
* izmenjujejo izkušnje
* generirajo spremembe in vnašajo novosti v pouk
* učitelji nadgrajujejo lasten profesionalni razvoj

UGOTAVLJANJE DOSEŽKOV

NA RAVNI POUKA

Med izvajanjem dejavnosti poteka skupno ocenjevanje po kriterijih, dijaki ocenjujejo vrstnike, snemanje dejavnosti, ki služi kot dokazno gradivo, zbiranje izdelkov

Po izvajanju dejavnosti poteka:

* refleksija TU in DU o uspešnosti učnega procesa: načrtovanje, poučevanje, dosežki
* Refleksija z dijaki: relevantnost, uspešnost, trajnost
* Analiza učnega uspeha: dosežene ocene
* Evalvacija s pomočjo vprašalnika
* Odprte učne ure za izbrane dejavnosti
* Kritično prijateljevanje med učitelji

Kriteriji za evalvacijo so: ustreznost , učinkovitost, uspešnost, trajnost znanja

Ugotavljamo, v koliki meri so bili zastavljeni učni cilji doseženi.

NA RAVNI PROJEKTA

* Kakšen je doprinos TU v šolski projektni tim?
* Kakšen je doprinos TU za šolo?
* Kašen je doprinos TU za dijake?